Alliaria oficinala

L'Alliaria oficinala (Alliaria petiolata)  es 'na planta erbacea bisannuala de la familha de las Brassicaceas, localament venguda envaissanta aus Estats Units (ente 'la deut pas estre confonduda emb de las especias indigenas qui li semblen (Dentaria), Osmorhiza claytonii, Saxifraga virginica).

 Etimologiá 
Dau latin allium : 'lissa/alh, e petiolata perque las fuelhas inferioras an un long petiòle.

 Descripcion 
Las fuelhas son cordiformas, dentadas, an l'odor de 'lissa quante 'las son frolhadas, las flors son blanchas e en fòrma de crotz. La frucha son de las silicas erigidas.

 Caracteristicas 

Qu'es 'na planta ruderala (plais, brossas, bruas, terrens vagues) e forestiera daus sòus calcaris o saturats. 'L'es comuna en Euròpa.

 Usatge alimentari 

La grana poden servir de substitut a la mostarda negra dins l'elaboracion dau condiment dau mesma nom (mostarda).
Las jòunas fueilhas boiradas dins 'na salada balhen un leugier gost de 'lissa. Podem totparier l'emplejar dins dau burre, n-en far dau pisto o dau pestò.